4.pielikums  
Bauskas novada kultūras projektu konkursa nolikumam Nr.1

**Vērtēšanas lapa  
Bauskas novada kultūras projektu konkursam**

|  |  |  |  |
| --- | --- | --- | --- |
| **Nr. p.k.** | **Kritērijs** | **Maksimālais punktu skaits** | **Komisijas locekļa piešķirtais punktu skaits** |
|  | Projekts sekmē mākslas un kultūras mantojuma tradīciju iedzīvināšanu, saglabāšanu un popularizēšanu, stiprina vietējo identitāti  *5 – pilnībā atbilst visiem kritērijā uzskaitītajiem punktiem*  *1-4 – atbilst daļēji*  *0 – neatbilst uzskaitītajiem punktiem* | 5 |  |
|  | Projekts ir unikāls, notiek tikai Bauskas novadā  *5 – atbilst kritērijam*  *0 – neatbilst kritērijam* | 5 |  |
|  | Projekta norises ilgums un sezonalitāte (vairāk punktu projektiem, kas tiek realizēti divas un vairāk dienas un/vai no oktobra līdz martam)  *5 – projekts tiek īstenots no oktobra līdz martam, un ir 2 un vairāk dienu pasākums*  *4 – projekts tiek īstenots no oktobra līdz martam, ir vienas dienas pasākums*  *3 – projekts tiek īstenots no aprīļa līdz septembrim, un ir 2 un vairāk dienu pasākums*  *2 – vienas dienas pasākums tiek īstenots no aprīļa līdz septembrim* | 5 |  |
|  | Projekta mākslinieciskā kvalitāte un piedāvāto ideju oriģinalitāte  *5 – pilnībā atbilst abiem kritērijā uzskaitītajiem punktiem*  *1-4 – atbilst daļēji*  *0 – neatbilst uzskaitītajiem punktiem* | 5 |  |
|  | Projekts veicina kultūras tūrismu, atbalsta vietējo amatniecību un uzņēmējdarbību  *5 – pilnībā atbilst kritērijā uzskaitītajiem punktiem*  *1-4 – atbilst daļēji*  *0 – neatbilst uzskaitītajiem punktiem* | 5 |  |
|  | Projekta mērķauditorija (vairāk punkti tiek piešķirti, ja projekts pieejams lielākam apmeklētāju skaitam un dažādām sabiedrības grupām)  *5 – projekta īstenošanas gaitā rezultāti būs pieejami vismaz 5000 interesentiem*  *4 – projekta īstenošanas gaitā rezultāti būs pieejami no 1000-4999 interesentiem*  *3 – projekta īstenošanas gaitā rezultāti būs pieejami no 400-999 interesentiem*  *2 – projekta aktivitātes būs pieejamas no 100-399 interesentiem*  *1 - projekta aktivitātes būs pieejamas līdz 99 interesentiem* | 5 |  |
|  | Projekta publicitātes mērogs  *5 – starptautiska publicitāte*  *4 – nacionāla mēroga publicitāte*  *2 – vietēja mēroga publicitāte* | 5 |  |
|  | Projekta pieteicēja līdzšinējo līgumsaistību ar Pašvaldību savlaicīga izpilde  *5 – jau ir bijusi sadarbība ar Bauskas novada pašvaldību, saistības ir izpildītas savlaicīgi*  *2 – vēl nav bijusi sadarbība ar Bauskas novada pašvaldību*  *0 – sadarbība bijusi, taču nav savlaicīgi izpildītas saistības* | 5 |  |
|  | Projekta pasākumu pieejamība sabiedrībai, bezmaksas norišu īpatsvars, biļešu cenu politika  *3 – sabiedrībai bez maksas pieejamas aktivitātes ar piedāvājumu visām sabiedrības grupām, tostarp, bērniem un jauniešiem*  *2 – maksas pasākums ar papildu aktivitātēm bez maksas un maksas atlaidēm Bauskas novada iedzīvotāju kartes īpašniekiem*  *1 – maksas pasākums ar maksas atlaidēm dažādām iedzīvotāju grupām* | 3 |  |
|  | Pasākuma ietekme uz vidi un vides ilgtspējības nodrošināšana  *3 – projekta gaitā plānotas plašas aktivitātes vides ilgtspējai (depozīta sistēma, atkritumu šķirošana, videi draudzīga iepakojuma izmatošana u.cl.)*  *2 – ir plānota kāda no vides aizsardzības aktivitātēm*  *0 – aktivitātes vides aizsardzībai nav plānotas* | 3 |  |
|  | Projekta attīstības cikls, ir tradicionāls Bauskas novadā  *3 – projekts ir tradicionāls Bauskas novadam, notiek jau 3 un vairāk gadu,*  *0 – neatbilst kritērijam* | 3 |  |
|  | Projekta papildu finansējuma avoti  *3 – papildus Bauskas novada līdzfinansējumam, piesaistīts finansējums no vēl 2 un vairāk avotiem*  *2 - papildus Bauskas novada līdzfinansējumam, piesaistīts finansējums no vēl viena avota*  *0 – nav piesaistīts līdzfinansējums no citiem finanšu avotiem* | 3 |  |
|  | Projekta pieteicēja līdzšinējā pieredze un reputācija  *3 – vērtējams kā pieredzējis un uzticams sadarbības partneris ar nevainojamu reputāciju*  *2 – ir laba līdzšinējā pieredze*  *1 – nav līdzšinējās pieredzes līdzīgu projektu īstenošanā*  *0 – negatīva pieredze līdzšinējo projektu īstenošanā un nepārliecinoša reputācija* | 3 |  |
|  | Projekta ideja, tā mērķi, realizācijas gaita un rezultāti  *3 – kritērijā uzskaitītie punkti pieteikumā ir skaidri izklāstīti un pārliecinoši*  *1-2 – pieteikuma izklāstā daļēji atspoguļoti kritērijā uzskaitītie punkti*  *0 – neatbilst kritērijam* | 3 |  |
|  | Tāmes atbilstība projekta idejai un mērogam  *2 – tāmes pozīcijas atbilst projekta mērķos un uzdevumos paredzēto aktivitāšu īstenošanai, tāmē nav iekļautas nepamatotas izmaksu pozīcijas*  *0 – neatbilst kritērijam* | 2 |  |

*Projekta vērtējums tiek veidots pēc šādas formulas: A = (N1 + N2 + N3...) / F*

*A – projekta vērtējums*

*N1, N2, N3 – komisijas locekļu vērtējums*

*F – komisijas locekļu skaits*

*Nosakot projekta vidējo vērtējumu netiek ņemts vērā tā augstākais un zemākais vērtējums.*